Βαθμοί ενόπλων δυνάμεων της Ελλάδας

Οι **βαθμοί των ενόπλων δυνάμεων της Ελλάδας** είναι μέρος του ιεραρχικού συστήματος του Ελληνικού Στρατού, βάσει του οποίου καθορίζονται οι σχέσεις προϊσταμένων - υφισταμένων μεταξύ του ένστολου ανθρώπινου δυναμικού. 

## Στρατός Ξηράς
Στους ακόλουθους πίνακες παρουσιάζονται οι βαθμοί και τα διακριτικά των αξιωματικών, του ανθυπασπιστή, του δόκιμου έφεδρου αξιωματικού, των υπαξιωματικών και των οπλιτών του Στρατού Ξηράς.   

### Αξιωματικοί

### Ανθυπασπιστής, δόκιμος έφεδρος αξιωματικός, υπαξιωματικοί και οπλίτες

Τους βαθμούς του Στρατηγού και του Αντιστράτηγου εν ενεργεία μπορούν να κατέχουν μόνο αξιωματικοί όπλων. Ειδικότερα, ο βαθμός του Στρατηγού φέρεται μόνο από τον Αρχηγό του Γενικού Επιτελείου Εθνικής Άμυνας, όταν εκείνος προέρχεται από το Στρατό Ξηράς. Καταληκτικό βαθμό Υποστράτηγου έχουν οι αξιωματικοί των Σωμάτων: Τεχνικού, Εφοδιασμού - Μεταφορών, Υλικού Πολέμου, Οικονομικού, Γεωγραφικού, Έρευνας - Πληροφορικής και οι Ιατροί Υγειονομικού. Αξιωματικοί Ελεγκτικού, καθώς και Οδοντίατροι, Νοσηλευτές, Φαρμακοποιοί, Ψυχολόγοι και Κτηνίατροι Υγειονομικού έχουν ως καταληκτικό βαθμό αυτόν του Ταξιάρχου. Όσοι αξιωματικοί προέλευσης Ανωτάτου Στρατιωτικού Εκπαιδευτικού Ιδρύματος (ΑΣΕΙ) δεν κρίνονται κατάλληλοι για την άσκηση διοίκησης μονάδας εκστρατείας, όπως επίσης όσοι απόφοιτοι της Σχολής Μονίμων Υπαξιωματικών (ΣΜΥ) είναι πτυχιούχοι ΑΕΙ, έχουν ως καταληκτικό βαθμό αυτόν του Συνταγματάρχη, ενώ οι απόφοιτοι ΣΜΥ που δεν είναι πτυχιούχοι ΑΕΙ, του Αντισυνταγματάρχη. Για αξιωματικούς που δεν υπάγονται στις ανωτέρω κατηγορίες, ο καταληκτικός βαθμός είναι αυτός του Ταγματάρχη. Οι Εθελόντριες και οι Εθελοντές Μακράς Θητείας (ΕΜΘ) έχουν ως καταληκτικό βαθμό αυτόν του Λοχαγού. Ο ανώτερος βαθμός στον οποίο μπορούν να προαχθούν οι μονιμοποιημένοι Επαγγελματίες Οπλίτες (ΕΠΟΠ) είναι ο Αρχιλοχίας ή ο Ανθυπασπιστής σε περίπτωση ανδραγαθίας. 

Σημειώνεται ότι ο καταληκτικός βαθμός είναι ο τελευταίος βαθμός που φέρει εν ενεργεία ο εκάστοτε στρατιωτικός. Πέραν του καταληκτικού βαθμού, υπάρχει και αυτός της αποστρατείας, δηλαδή ένας επιπλέον βαθμός, ο οποίος απονέμεται - υπό προϋποθέσεις - κατά την αποστρατεία του στελέχους των Ενόπλων Δυνάμεων και κατά την εγγραφή αυτού στην εφεδρεία. 

O Δόκιμος Έφεδρος Αξιωματικός, σύμφωνα το Στρατιωτικό Κανονισμό 20-1, είναι ομοιόβαθμος με τον Ανθυπασπιστή και νεότερος αυτού.  

## Πολεμικό Ναυτικό
Στους ακόλουθους πίνακες παρουσιάζονται οι βαθμοί και τα διακριτικά των αξιωματικών, του ανθυπασπιστή, του σημαιοφόρου επίκουρου αξιωματικού, των υπαξιωματικών και των ναυτών του Πολεμικού Ναυτικού.  

### Αξιωματικοί

### Ανθυπασπιστής, σημαιοφόρος επίκουρος αξιωματικός, υπαξιωματικοί και ναύτες

Ο βαθμός του Ναυάρχου φέρεται μόνο από μάχιμους αξιωματικούς του Πολεμικού Ναυτικού, οι οποίοι έχουν τοποθετηθεί στη θέση του Αρχηγού του Γενικού Επιτελείου Εθνικής Άμυνας. Καταληκτικός βαθμός είναι ο Αντιναύαρχος για τους μηχανικούς οι οποίοι υπηρετούν στη θέση του Γενικού Επιθεωρητή Πολεμικού Ναυτικού, του Διοικητή Διοίκησης Διοικητικής Μέριμνας Ναυτικού ή του Διοικητή Ναυτικής Εκπαίδευσης. Για τους υπόλοιπους μηχανικούς αξιωματικούς, τους αξιωματικούς Οικονομικού και τους Ιατρούς Υγειονομικού, ως καταληκτικός βαθμός έχει οριστεί ο Υποναύαρχος. Όσοι είναι αξιωματικοί Οδοντίατροι, Κτηνίατροι, Φαρμακοποιοί, Ψυχολόγοι και Νοσηλευτές, έχουν ως καταληκτικό βαθμό αυτόν του Αρχιπλοιάρχου. Αξιωματικοί απόφοιτοι της Σχολής Μονίμων Υπαξιωματικών Ναυτικού (ΣΜΥΝ), οι οποίοι έχουν αποκτήσει πτυχίο από ΑΕΙ, μπορούν να ανελιχθούν στην ιεραρχία μέχρι τον βαθμό του Πλοιάρχου, ενώ οι αξιωματικοί που έχουν αποφοιτήσει από τη ΣΜΥΝ αλλά δεν είναι πτυχιούχοι ΑΕΙ, μπορούν να φτάσουν μέχρι τον βαθμό του Αντιπλοιάρχου. Όσοι αξιωματικοί δεν υπάγονται σε μια από τις ανωτέρω κατηγορίες, έχουν ως καταληκτικό βαθμό αυτόν του Πλωτάρχη. Οι Εθελόντριες και οι Εθελοντές Μακράς Θητείας (ΕΜΘ) έχουν ως καταληκτικό βαθμό τον Υποπλοίαρχο.

### Αξιωματικοί

### Ανθυπασπιστής, δόκιμος έφεδρος αξιωματικός ΠΑ, υπαξιωματικοί και σμηνίτες

Ο βαθμός του Πτεράρχου έχει οριστεί ως καταληκτικός βαθμός μόνο για τους ιπτάμενους αξιωματικούς, και φέρεται αποκλειστικά από τον Αρχηγό του Γενικού Επιτελείου Εθνικής Άμυνας, όταν εκείνος προέρχεται από την Πολεμική Αεροπορία. Οι μηχανικοί αξιωματικοί μπορούν να φτάσουν έως τον βαθμό του Αντιπτεράρχου μόνο ως Γενικοί Επιθεωρητές της Πολεμικής Αεροπορίας. Καταληκτικός βαθμός για αξιωματικούς Αεράμυνας, Οικονομικών, Εφοδιαστικών, Διοικητικών, Μετεωρολόγων, καθώς και για τους Ιατρούς, είναι ο Υποπτέραρχος, ενώ για τους αξιωματικούς Οδοντιάτρους, Κτηνιάτρους. Φαρμακοποιούς, Ψυχολόγους, Νοσηλευτές και Έρευνας - Πληροφορικής είναι ο Ταξίαρχος ΠΑ. Όσοι έχουν αποφοιτήσει από Ανώτερη Στρατιωτική Σχολή Υπαξιωματικών (ΑΣΣΥ) της Πολεμικής Αεροπορίας, και κατέχουν πτυχίο ΑΕΙ, έχουν ως καταληκτικό βαθμό τον Σμήναρχο, ενώ όσοι έχουν αποφοιτήσει από ΑΣΣΥ αλλά δεν είναι πτυχιούχοι ΑΕΙ, έχουν ως καταληκτικό βαθμό τον Αντισμήναρχο. Οι αξιωματικοί οι οποίοι δεν υπάγονται σε κάποια από τις ανωτέρω κατηγορίες, μπορούν να ανελιχθούν στην ιεραρχία μέχρι τον βαθμό του Επισμηναγού. Οι Εθελόντριες και οι Εθελοντές Μακράς Θητείας (ΕΜΘ) έχουν ως καταληκτικό βαθμό αυτόν του Σμηναγού. Οι μονιμοποιημένοι Επαγγελματίες Οπλίτες (ΕΠΟΠ) μπορούν να προαχθούν μέχρι τον βαθμό του Αρχισμηνία ή του Ανθυπασπιστή ΠΑ σε περίπτωση ανδραγαθίας. 

## Παραπομπές


Κατηγορία:Στρατιωτικοί βαθμοί